cyanic-selkie/wikianc huggingface dataset:
Ջոն Սոուն
Կենսագրություն
Ջոնը Սոունը ծնվել է 1753 թվականի սեպտեմբերի 10-ին Օքսֆորդշիր քաղաքում գտնվող Գորինգ-օ-Թեմզ փոքրիկ գյուղում՝ աղյուսագործի ընտանիքում։ Կրթություն ստացել է հարևան Ռեդինգ քաղաքում։ Նա հմտացել է ճարտարապետության մեջ՝ ուսանելով անգլիացի ճարտարապետների մոտ՝ նախ Ջորջ Դենս կրտսերի, ապա՝ Հենրի Հոլանդի (միաժամանակ ուսանելով Արվեստի թագավորական ակադեմիայում, որտեղ ընդունվել է 1771 թվականին) ։ Ուսման ընթացքում նա ստացել է գերազանցության մի քանի նշաններ։ 1772 թվականին «Ուայթհոլի Բանկետների» տուն պրոֆիլում աշխատելու համար ստացել է արծաթե մեդալ, 1776 թվականին «Հաղթակամարի» համար՝ ոսկե մեդալ, իսկ 1777 թվականին ստացել է կրթաթոշակ Իտալիա ուղևորվելու համար, որտեղ նա անցկացրել է երեք տարի՝ ուսումնասիրելով հին ճարտարապետական ​​հուշարձաններ և մշակելով հասարակական շենքերի նախագծեր։ Այնտեղ աշխատանք չգտնելով՝ Սոուն ստիպված էր 1780 թվականին վերադառնալ հայրենիք և հաստատվել Արևելյան Անգլիայում։ 1784 թվականին նա ամուսնացել է։ Ունեցել է երկու որդի ։
1788 թվականին Սոունը որպես ճարտարապետ և հողաշինարար զբաղեցրել է մահացած Ռոբերտ Թեյլորի տեղը Անգլիայի բանկի նախագծման գործում։ Նրա առջև դրված խնդիրը բավականին բարդ էր։ Պահանջվում էր ընդլայնել և գրեթե ամբողջությամբ վերակառուցել բանկի շենքը։ Այնուամենայնիվ, ճարտարապետը գտել է մի հետաքրքիր լուծում՝ ընտրելով Տիվոլիում գտնվող Սիբիլի տաճարի կորնթական սյուների ձևն ու համամասնությունները (չնայած շենքն ինքնին ոչ մի կերպ չի հիշեցնում հռոմեական շինություն) ։
Բանկի նախագծի վրա աշխատանքները և հատկապես դրա շնորհիվ ի հայտ եկած նոր ծանոթությունները Ջոն Սոունին դարձրել են լոնդոնյան հայտնի ճարտարապետ։ 1795 թվականին նա դարձել է արվեստի դոցենտ, թագավորական ակադեմիկոս, իսկ 1802 թվականին՝ արվեստի լիարժեք թագավորական ակադեմիկոս։ 1806 թվականին Սոունը դարձել է Արվեստի թագավորական ակադեմիայի ճարտարապետության պրոֆեսոր՝ մնալով այդ պաշտոնում կյանքի ողջ ընթացքում։ 1814 թվականին նա ընդունվել է Մետրոպոլիտենի աշխատանքների խորհրդ՝ աշխատելով այնտեղ մինչև կյանքի վերջը՝ 1832 թվականը։ 1831 թվականին Ջոն Սոունը ստացել է ասպետի կոչում ։
Բացի իր ճարտարապետական ​​գործունեությունից, նա զբաղվել է հավաքորդությամբ՝ իր տանը հավաքելով հնաոճ իրերի, գրքերի, արվեստի գործերի հարուստ հավաքածու ։
Ջոն Սոունը մահացել է Լոնդոնում 1837 թվականին։ Լինքոլն Ին Ֆիլդսիի տունը, որտեղ նա ապրում էր, այժմ վերածվել է թանգարանի։
Գործունեություն
Վերակառուցելով Անգլիայի բանկի շենքը՝ Ջոն Սոունը դարձել է լոնդոնյան հայտնի ճարտարապետ, որը զբաղվում է եկամտաբեր ճարտարապետական ​​պրակտիկայով ոչ միայն քաղաքում, այլ նաև արվարձաններում․ գյուղական ազնվականների համար տներ էր վերակառուցում և նախագծում։ 1789 թվականին նա նախագծել է Ուիլյամ Բլեքոլի գարեջրատունն ու նստավայրը։ 1791 թվականին Սոուն նշանակվել է Սուրբ Ջեյմսի պալատում և Մեծ Բրիտանիայի խորհրդարանում աշխատանքների կապալառու, 1795 թվականին՝ անտառային տնտեսության վարչության ճարտարապետ, 1807 թվականին՝ Չելսիի Թագավորական հիվանդանոցում որպես կապալառու, իսկ 1813 թվականին՝ մասոնների համայնքում աշխատանքի ղեկավար  ։
1808 թվականին Ջոն Սոուն մասնակցել է Օքսֆորդի և Քեմբրիջի վերականգնման աշխատանքներին, իսկ 1812 թվականին կառուցել է Դուլվիչի արվեստի պատկերասրահը։
Գազոնահնձիչներով մրցարշավ
Գազոնահնձիչներով մրցարշավ, շարժիչային սպորտի տեսակ է, որտեղ օգտագործվում են այգու ձևափոծխված խոտհնձիչ տրակտորներ ։
Ջոն Սոուն
Գործունեություն
Նրա ամենանշանավոր աշխատանքներից են Դաունինգ փողոցի վրա գտնվող «Դաունինգ սթրիթ, 10-ն» (վարչապետի նստավայր) ու 11 ճաշարանները (որոնք գտնվում են գանձապետարանի երկրորդ լորդի նստավայրում)։
Գազոնահնձիչներով մրցարշավ
Մրցարշավի անցկացում
Ինչպես մյուս ավտոսպորտերը, գազոնահնձիչներով մրցարշավը ունի «Մրցաշավային մեքենաների» տարբեր կանոններ և դասեր ։
Քննադատություն
2002 թվականին OPEI-ի նախագահ Բիլ Հարլին քննադատեց սպորտը վնասվածքների բարձր մակարդակի համար.«Գազոնահնձիչներով հնձվորները նախատեսված են խոտ կտրելու համար։ Սրանք մրցարշավային մեքենաներ չեն» ։
Արագության ռեկորդներ
Բացի զանգվածային մրցարշավներից, կան նաև միայնակ մրցարշավներ արագության ռեկորդ սահմանելու համար։ Դրանց մասնակցում են խորապես ձևափոխված խոտհնձիչ տրակտորներ։
Մշակույթում
2006 թվականի նոյեմբերին թողարկվել է Lawnmower Racing Mania 2007 համակարգչային խաղը Xbox և PC հարթակների համար ։
Ծանոթագրություններ
Կատեգորիա:Տեխնիկական մարզաձևեր Կատեգորիա:Անհատական մարզաձևեր Կատեգորիա:Մրցարշավային մեքենաներ Կատեգորիա:Վիքիպեդիա:ՈՒՎ 2023-ի հոդվածներ
Մալոորլովկա
Մալոորլովկա (Малоорлівка), գյուղ Ուկրաինայի Դոնեցկի մարզի Շախտյորսկի շրջանում։
2010 թվականի տվյալներով Մալոորլովկա գյուղում բնակվում էր 1 227 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Շախտյորսկի շրջանի բնակավայրեր Կատեգորիա:Ուկրաինայի գյուղեր
Օ ժամանակներ, օ բարքեր
Օ ժամանակներ, օ բարքեր  լատիներեն թևավոր խոսք։ Այս արտահայտությունն օգտագործում են, երբ քննադատելով մի ամբողջ սերնդի, ցանկանում են մատնանշել  բարքերի անկումը՝  ընդգծելով իրադարձության բացառիկ բնույթը ։
Ցիցերոնի ամենահայտնի արտահայտությունն է՝ Կատիլինայի դեմ ունեցած առաջին ելույթի ժամանակ, որը համարվում է հռոմեական հռետորական արվեստի գագաթնակետը։ Հին հռոմեական սենատի նստաշրջանում բացահայտելով Կատալինայի դավադրության մանրամասները հենց նրա ներկայությամբ, Ցիցերոնն այդ նախադասությամբ իր զայրույթն է արտահայտում ինչպես դավադրի լկտիության նկատմամբ, որը, կարծես ամենից անտեղյակ, ներկայացել է սենատ, այնպես էլ իշխանությունների՝ հանցագործի հանդեպ   անգործության նկատմամբ, որը կանխամտածել էր կործանել Հանրապետությունը։
Սակայն վարկած կա, որ ի սկզբանե այդ արտահայտությունն ասել է Կատոնը։ Կատոն Մարկոս Պորկիոս (Մարկոս Պորկիոս Ավագ, ինքը նաև՝ Կատոն Ցենզոր, 234. 148 մ.թ.ա.)  հին հռոմեական քաղաքական գործիչ, գրող և զորահրամանատար։
Ալաքիլիսա (Կաղզվանի գավառ)
Ալաքիլիսա, գյուղ Արևելյան Հայաստանում, Կարսի մարզի Կաղզվանի գավառում։ Գտնվում էր Սարիղամիշ քաղաքից 20 կմ հարավ-արևելք։
XX դարի սկզբներին ուներ 41 տուն բնակիչ։
Բնակչության հիմնական զբաղմունքը անասնապահությունն էր ։
Դերբենդ (կիրճ)
Դերբենդ, կիրճ Կիլիկիայում։ Արաբական աղբյուրներում այդպես է անվանված Բինբողա լեռների նշանավոր կիրճը։ Արևմտահայերեն տառադարձությամբ՝ Տերպենտ ։
Ծանոթագրություններ
Կատեգորիա:Կիրճեր այբբենական կարգով Կատեգորիա:Կիլիկիա
Կուչինգ
Կուչինգ (քաղաք) (Kuching), Մալայզիայում, Կալիմանտան կղզում գտնվող քաղաք, Սարավակ նահանգի վարչական կենտրոն։ Բնակչությունը (մոտ կես միլիոն բնակիչ) բաղկացած է մալայացիներից, տարբեր ծագում ունեցող չինացիներից և հնդկական ժողովուրդներից։
Կլիման մեղմ է, հասարակածային, տարեկան տեղումների միջին քանակը 4000 մմ է։ Խոնավ մուսոնային ժամանակահատվածը տևում է նոյեմբերից փետրվար։ Առավոտյան միջին ջերմաստիճանը 23°C է, կեսօրից հետո՝ օրվա ընթացքում, այն բարձրանում է մինչև 32°C, ամբողջ տարվա ընթացքում։
Կուչինգը Հարավարևելյան Ասիայի ամենագեղեցիկ և հարմարավետ քաղաքներից մեկն է։ Քաղաքը գտնվում է Սարավակ գետի երկու կողմերում, հյուսիսային և հարավային քաղաքները միմյանց հետ կապված են ընդամենը երկու կամուրջով։
Պատմություն
200 տարի առաջ Սարավակը Բրունեյի սուլթանության կազմում էր։ Ապստամբությունը ճնշելու գործում ունեցած մեծ ներդրման համար սուլթանը անգլիական արկածներ որոնող Ջեյմս Բրուկի ղեկավարությանն էր հանձնել մի փոքրիկ տարածք, իսկ վերջինս Կուչինգը դարձրեց սպիտակ ռաջաների իր թագավորության մայրաքաղաքը։ Բրուքների դինաստիայի իշխանությունը Սարավակների վրա շարունակվել է մինչև Երկրորդ Համաշխարհային պատերազմի ավարտը, երբ երրորդ և վերջին ռաջա պարոն Չարլզ Վայներ Բրուքը Սարավակը հանձնեց բրիտանական թագին։
1960-ական թվականների կեսերին տեղի ունեցավ չհայտարարված պատերազմ Բրիտանիայի և Բրիտանական Համագործակցության միջև ինդոնեզիայի Սուկառնոյի դեմ, ինդոնեզացիները փորձեցին Սարավակը միացնել իրենց տարածքին։ 1963 թվականին Սարավակը ձեռք բերեց անկախություն և Սաբահի ու Սինգապուրի հետ միասին մտավ Մալազիայի կազմի մեջ։
Կուչինգ քաղաքի անվան ծագումը հայտնի չէ։ Ավանդույթի համաձայն Կուչինգը համարում են կատուների քաղաք, սակայն, ամենայն հավանականությամբ անունը վերցված է հնդկական «կոչին» (նավահանգիստ) կամ «կատվի աչք» կոչվող բույսի անվանումից։
Ամբողջ քաղաքում կանգնեցված են կատուների քանդակներ, քաղաքում կա նաև Կատուների թանգարան։
2005 թվականի սեպտեմբերի 1-7-ը, Կուչինգում միջազգային դելֆյան խորհրդի ղեկավարությամբ անցկացվել են դելֆյան երկրորդ խաղերը։ Այս խաղերի նշանաբանն էր՝ «Անհետացող ավանդույթների վերածնունդ» ։
Խաղերի հասցեին շնորհավորանքներ են հնչեցվել ՅՈՒՆԵՍԿՕ-ից, խաղերը հովանավորել է Սարավակի վարչապետ Պեկին Շրի Հաջի Աբդուլ Թաիբ Մահմուդը։ «The Borneo Post» և «Sarawak Tribune» թերթերը ամեն օր տեղեկություն, լուսանկարներ և հարցազրույցներ էին հրապարակում Դելֆյան խաղերի առաջընթացի մասին ։ Դելֆիան միջազգային խորհուրդի գլխավոր քարտուղար Քրիստիան Կիրշը առաջարկել էր հաջորդ` 2009 թվականի Դելֆյան միջազգային խաղերը անցկացնել Ջեջու քաղաքում։ Այս ցանկությունը պաշտոնապես հայտարարվել էր Կուչինգի խաղերի ժամանակ Կորեայի ԱԱՀ պաշտոնյաների կողմից։
Տեսարժան վայրեր
Քաղաքն ունի բազմաթիվ թանգարաններ, որոնցից ամենահայտնիներն են`
Հետաքրքիր են նաև`
Գետի երկայնքով ձգվող գեղատեսիլ զբոսավայրը, որը երեկոյան լուսավորված է լինում երգող, գունավոր շատրվաններով, քաղաքը դարձնում է տոնական և հարմարավետ։
Չինական թաղամասը, Ատաղձագործի փողոցը և Հնդկական փողոցը պահպանվել են ռաջայի և գաղութային ժամանակներից։
Քաղաքում և նրա տարածքում կան մի շարք գեղեցիկ զբոսայգիներ։
Կանտալ գավառի համայնքների ցանկ
Ֆրանսիայի Օվերն մարզի Կանտալ գավառի 247 համայնքները հետևյալն են.
Ծանոթագրություններ
Կատեգորիա:Կանտալ գավառի բնակավայրեր
Դեիրմեն Դերեսի
Դեիրմեն Դերեսի, Դեյիրմեն Դերեսի, Տեիրմեն Տերեսի, Տեյիրմեն Տերեսի լեռնանցք (հովիտ), ծովային Կիլիկիայում, Ամանոսի լեռներում։ Բարձրադիր է և դժվարամատույց ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Կիլիկիա
Նովա Իորկի (Մարանիան)
Նովա Իորկի (Nova Iorque), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4.682 մարդ՝ 2020 թվականի տվյալներով ։ Գրավում է 976,629 կմ2 տարածք։ Բնակչության խտությունը՝ 4,4 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Ալաքիլսա (Խորասանի գավառ)
Ալաքիլսա, գյուղ Արևմտյան Հայաստանում, Էրզրումի վիլայեթի Բասենի գավառակում։
1878 թվականին ուներ 48 քուրդ բնակիչ։
Բնակչության հիմնական զբաղվածությունը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Խորասանի շրջանի համայնքներ
Korn
Խմբի ստեղծում, դեմո Neidermeyer’s Mind, Korn (1993-1995)
Korn-ը ձևավորվել է L.A.P.D. խմբի փլուզումից հետո, որի հնարավոր պատճառը խմբի վոկալիստ Ռիչարդ Մորիլի թմրամոլությունն էր։ Ռեգինալդ Արվիզուն, Բրայան Ուելչը, Ջեյմս Շաֆֆերը և Դեյվիդ Սիլվերիան ցանկանում էին շարունակել զբաղվել երաժշտությամբ և փնտրում էին նոր վոկալիստ։ 1993 թվականի մի գիշեր Հադն ու Մանկին գիշերային ակումբում էին և ծրագրում էին այնտեղ մնալ ընդամենը մի քանի րոպե։ Բայց ամեն ինչ փոխվել է, երբ Sexart խումբը բարձրացել է բեմ։ Սկզբում նրանց դուր չի եկել նրա ձայնը, բայց հետո երաժիշտները որոշել են, որ այն շատ լավն է։ Հադն ու Մանկին հանդիպել են նրա հետ ելույթի ավարտից հետո։ Սկզբում Դևիսը չի ցանկացել դառնալ նրանց վոկալիստը, բայց խորհրդակցելով էքստրասենսի հետ, որը նրան ասել է, որ հիմարություն կանի, եթե չփորձի, Դևիսը համաձայնվել է։ Այսպես ստեղծվել է Creep խումբը, որը հետագայում վերանվանվել է Korn։ Այս անունը հորինել է Ջոնաթան Դևիսը՝ հատուկ աղավաղելով «եգիպտացորեն» (corn) բառը։
Ավելի ուշ՝ 1993 թվականին, նրանք սկսել են աշխատել իրենց ընկերոջ և պրոդյուսեր Ռոս Ռոբինսոնի հետ և շուտով ունեցել են իրենց առաջին ցուցադրությունը՝ Neidermeyer’s Mind-ը, որը ներառել է 4 երգ՝ «Predictable», «Blind», «Daddy» և «Alive։ Blind»-ն ի սկզբանե գրել են Դևիսը և Sexart-ը, բայց վերաշարադրվել է նոր բառերով։ Խումբը դժվարանում էր ուշադրություն գրավել իր առաջին տարում, քանի որ 1990-ականների ռոք տեսարանը պատկանում էր գրանջին։ Ձայնագրման շուրջ համաձայնության գալու բազմաթիվ փորձերից հետո խումբը գիշերային ակումբում լսել է Փոլ Պոնտիուսը Immortal/Epic Records-ից, նա այնքան տպավորված է եղել խմբով, որ նրանց հետ կնքել է պայմանագիր հենց տեղում։ Konr-ը պրոդյուսերի և լեյբլի հետ սկսել է աշխատել խմբի համանուն ալբոմի վրա։
Երաժշտական տեսանկյունից ալբոմի հետքերը հարդքոր փանկի և գրուվ մետալի խառնուրդ են։ Ալբոմում առկա են նաև պարկապզուկներ «Shoots and Ladders» երգում և սքեթ-երգեցողություն (մեղեդու իմպրովիզացիա անիմաստ վանկերի հավաքածուով) «Ball Tongue» երգում։ Այս երկու տարրերն էլ հետագայում դարձել են Korn-ի ձայնի մշտական առանձնահատկությունները։ Blind-ը ալբոմի առաջին սինգլն է և ձեռք է բերել չափազանց մեծ ժողովրդականություն խմբի երկրպագուների շրջանում՝ այդ ժամանակ դառնալով խմբի ամենահայտնի երգը։
«Korn» ալբոմը թողարկվել է 1994 թվականի հոկտեմբերի 11-ին, այդ ժամանկվանից խումբը սկսել է անդադար շրջագայել առանց ռադիո կամ վիդեոալիքների որևէ աջակցության, քանի որ ալբոմը բոյկոտում էին ԱՄՆ-ի խոշորագույն ռադիոկայանները և երաժշտական ալիքները։ Այդ ժամանակ միակ մխիթարությունը կենդանի կատարումներն էին, որոնք երկրպագուների շրջանում պաշտամունքի իսկական առարկա են դարձել։ Խմբի երկրպագուների զգալի աջակցության շնորհիվ Korn-ը 1996 թվականին հասել Է Billboard 200-ի 72-րդ հորիզոնականին, իսկ «Shoots and Ladders» երգը ստացել է Գրեմմի մրցանակի անվանակարգ «Լավագույն մետալ կատարում» անվանակարգում ։
Life Is Peachy (1996-1997)
Korn-ը կրկին օգտվել է Ռոբինսոնի օգնությունից՝ ձայնագրելու իրենց երկրորդ ալբոմը՝ «Life Is Peachy», որը թողարկվել է 1996 թվականի հոկտեմբերի 15-ին։ Ալբոմը ավելի համարձակ է ստացվել, քան խմբի նախորդ աշխատանքը։ «Porno Creep»-ում օգտագործվել է 1970-ականների պոռնոգրաֆիկ ֆիլմերի սաունդթրեքների կիթառի իմիտացիա, War խմբի «Low Rider»-ի քավեր տարբերակը Դևիսի պարկապզուկ գործիքով և Հեդի կատարած վոկալով, «Twist» երգը, որի տևողությունը ընդամենը 49 վայրկյան է, Դևիսի սքեթ երգեցողությամբ և K@#*%!-ը, որի բառապաշարը վրդովմունք է առաջացրել բոլոր շերտերի բարոյականության ջատագովների շրջանում։
Ալբոմի հաջող առաջխաղացման համար Korn-ը նվագել է Metallica-ի կատարելու պատրաստման ժամանակ, հնարավոր է, սկսելով օգտագործել առաջխաղացման նոր գործիք ՝ ինտերնետը։ Արդյունքում, առաջին շաբաթվա ընթացքում վաճառվել է «Life Is Peachy» ալբոմի ավելի քան 106 հազար օրինակ, և խումբը զբաղեցրել է Billboard 200-ում 3-րդ հորիզոնականը ։ Առաջին սինգլը՝ «No Place To Hide», առաջադրվել է Գրեմմի մրցանակի «Լավագույն մետալ կատարում» անվանակարգում։ A.D.I.D.A.S.ը դարձել է խմբի երկրորդ երգը, որից հետո ենթադրություններ եղան, որ հենց այդ պատճառով երգը համարվում է հագուստի հայտնի ապրանքանշի գովազդ, սակայն ինչպես պարզվում է երգի բառերից, անվանումը «Ամբողջ օրը ես երազում եմ սեքսի մասին» (All Day I Dream About Sex) արտահայտության հապավումն է։
1997 թվականին Lollapalooza երաժշտական փառատոնում Tool-ի հետ համատեղ ելույթը որպես հիմնական խմբեր նպաստել է խմբի տարածմանը։ Խումբը ստիպված է եղել ընդհատել ելույթները Մանկիի մոտ մենինգիտի սրման պատճառով։ Նաև այդ նույն տարի Korn-ը շարունակել է խառնել երաժշտական ոճերը՝ ձայնագրելով «Kick the P.A.» երգը The Dust Brothers-ի հետ միասին։ Այս երգը հայտնվել է նաև «Սերունդ» ֆիլմի սաունդթրեքում։
Ավելի ուշ նույն թվականին, Korn-ը ստեղծել է իր սեփական լեյբլը, Elementree Records։ Առաջին խումբը, որը պայմանագիր է կնքեց լեյբլի հետ, Orgy-ն էր (խմբի անդամ է Sexart-ի նախկին երաժիշտ Ռայան Շաքը), որը Elementree-ին բերել է իրենց առաջին Candyass պլատինե ալբոմը։ Հաջորդ մի քանի տարիներին պայմանագրեր են կնքվել Videodrone, Deadsy խմբերի և ռեփեր Marz-ի հետ։
Follow The Leader (1998-1999)
Երրորդ ալբոմի թողարկումից առաջ Korn-ը թողարկում է ամենշաբաթյա առցանց հեռուստատեսային շոու, որը ստացել է Korn TV անվանումը ։ Շոուն թույլ էր տալիս հետևել ալբոմի ձայնագրման գործընթացին՝ հրավիրյալ այնպիսի հայտնիների մասնակցությամբ, ինչպիսիք են պոռնո աստղ Ռոն Ջերեմին, Limp Bizkit-ը և 311-ը ։ Շոուն նաև հնարավորություն է տվել Korn-ի երկրպագուներին զանգահարել և հարցեր ուղղել խմբին, նման հնարավորությունը նորություն էր, երաժշտական խմբերը նոր էին սկսում օգտվել ինտերնետից այդ ձևաչափով ։ 1998 թվականի օգոստոսի 18-ին Korn-ը թողարկել է իր երրորդ ալբոմը՝ «Follow the Leader»-ը, որում նշվում են բազմաթիվ հրավիրված հայտնիներ, ինչպիսիք են Այս Քյուբը, Թրե Հարդսոնը The Pharcyde-ը, Ֆրեդ Դյորստը Limp Bizkit-ից և կինոդերասան Չիչ Մարինը Earache My Eye թաքնված երգում (գրված է Մարինի կողմից, երգի հիմնական կիթառի ռիֆը հնչել է «Ծխած» ֆիլմում, որտեղ նկարահանվել է Մարինը) ։
Ալբոմը հաջողությամբ թողարկվել է՝ զբաղեցնելով առաջին հորիզոնականը Billboard-ում՝ 268 հազար վաճառված օրինակով, և հաջորդաբար թողարկվել են «Got the Life» և «Freak on a Leash» սինգլները։ Երկու երգերն էլ ներկայացրել են Korn-ը ավելի լայն հանրության առջև MTV-ով հեռարձակվող տեսահոլովակների շնորհիվ։
«Follow թե Leader»-ի շապիկը նկարել է «Սերունդ» ֆրանշիզայի նկարիչ Գրեգ Կապուլլոն։ «Freak on a Leash» տեսահոլովակը հաղթել է Գրեմմիում որպես «Լավագույն երաժշտական տեսահոլովակ» և առաջադրվել է որպես «Լավագույն հարդ ռոք» ստեղծագործություն ։ Տեսահոլովակը նաև ստացել է ինը անվանակարգ MTV Video Music Awards-ում ․
Ընդհանուր առմամբ ստացել է երկու մրցանակ՝ «Լավագույն ռոք տեսահոլովակ» և «Լավագույն մոնտաժ»։ «Follow the Leader»-ը խմբի կոմերցիոն առումով ամենահաջողված ալբոմն է՝ հինգ անգամ դառնալով պլատինե, ըստ RIAA-ի՝ ամբողջ աշխարհում վաճառված գրեթե 10 միլիոն օրինակով։
Նույն թվականին Korn-ը սկսել է իր ամենամյա շրջագայությունը, որը կոչվել է Family Values Tour: Մասնակցել են նաև Incubus-ը, Orgy-ն, Limp Bizkit-ը, Ice Cube-ը և Rammstein-ը։ Թողարկվել են համերգային CD և DVD ձայնասկավառակներ, որոնք ստացել են համապատասխանաբար ոսկե և պլատինե ձայնասկավառակների կարգավիճակ։ 1999 թվականին շրջագայության հեդլայներ է դարձել Limp Bizkit-ը (ի սկզբանե պետք է դառնար System of a Down խումբը), մասնակցել են նաև Primus-ը, Staind-ը, The Crystal Method-ը, Ջեֆրի Աթքինսը, Method Man & Redman-ը, Mobb Deep-ը և Fliter-ը (շրջագայության ժամանակ Mobb Deep-ին փոխարինել է DMX-ը) ։ Korn-ը չի մասնակցել համերգային ծրագրին։ Փոխարենը, խումբը մի քանի անգամ պատահաբար հայտնվել է համերգին՝ որպես անակնկալ և հանրությանը ներկայացնելու իրենց առաջին երգը նոր ալբոմից։ 2000 թվականին շրջագայությունը դադարեցվել է։
Issues (1999-2001)
Issues-ի թողարկումը նշելու համար խումբը Նյու Յորքի Apollo թատրոնում կենդանի հանդիսատեսի առջև ալբոմային ծրագրով համերգ է կազմակերպել՝ միաժամանակ հեռարձակելով այն բազմաթիվ ռադիոկայաններում ։ Այս ելույթը Korn-ին դարձրել է առաջին ռոք խումբը և երկրորդ «սպիտակ» երաժշտական խումբը, որը երբևէ ելույթ է ունեցել Apollo-ում, լեգենդար Բադդի Հոլլիից հետո, որը եղել է այնտեղ 1950 թվականին ։ Համերգը տեղի է ունեցել Նյու Յորքի ոստիկանական դեպարտամենտի թմբկահար նվագախմբի և պարկապզուկների կոլեկտիվի աջակցությամբ՝ Ռիչարդ Գիբսի ղեկավարությամբ ։
Ավելի վաղ՝ նույն թվականին, Korn-ը հայտնվել է «Հարավային այգի» մուլտիպլիկացիոն սերիալի Korn խմբի հիանալի հանելուկը ծովահեն ուրվականի մասին սերիայում, որում տեղի է ունեցել Issues-ի հետ առաջին երգի պրեմիերան՝ «Falling Away from Me» ։ Korn-ը թողարկել է ևս երկու երգ «Issues»-ի հետ, «Make Me Bad»-ը և «Somebody Someone»-ը, որոնք երկուսն էլ լավ են ընդունվել Billboard-ում։ Բոլոր երեք երգերի համար նկարահանվել են տեսահոլովակներ, «Falling Away from Me»-ի ռեժիսորը եղել է Korn-ի հին ընկեր Ֆրեդ Դյորստը, Մարտին Վեյցն աշխատել է Make Me Bad-ի և Somebody Someone-ի վրա, որտեղ լայնորեն օգտագործվել են համակարգչային հատուկ էֆեկտներ։ Issues-ը, ըստ քննադատների, ավելի քիչ է ենթարկվել հիփ հոփի ազդեցությանը և սկսել է ավելի շատ վերաբերվել ալտերնատիվ մետալին, քան նու մետալին ։ Ալբոմը դարձել է երեք անգամ պլատինե՝ զբաղեցնելով երկրորդ տեղը առևտրային հաջողության մեջ «Follow the Leader»-ից հետո։
Untouchables (2002-2003)
2002 թվականի հունիսի 11-ին, մեկուկես տարվա քրտնաջան աշխատանքից և երկարատև ստեղծագործական գործընթացից հետո, Korn-ը կրկին գրավել է մամուլի ուշադրությունը՝ թողարկելով հինգերորդ ալբոմը՝ «Untouchables»։ Ալբոմը Billboard 200-ում զբաղեցրել է երկրորդ հորիզոնականը՝ վաճառվելով 434 հազար օրինակով ՝ առաջին տեղը զիջելով Էմինեմին։ Վաճառքի արդյունքները հիասթափեցնող էին խմբի առաջին չորս ալբոմների համեմատ, և ալբոմը հազիվ դարձել է պլատինե։ Խումբը ցածր վաճառքի համար մեղադրել է ինտերնետ-ծովահեններին, որոնք ալբոմի աշխատանքային տարբերակը տարածել են պաշտոնական թողարկման ամսաթվից երեք ամիս առաջ ։
Untouchables-ը հնչողությամբ տարբերվել է նախորդ աշխատանքներից։ Ի հայտ են եկել էլեկտրոնային բիթեր, լարային և տարբեր էֆեկտներ, որոնք նախկինում խումբը չէր օգտագործում։ Ալբոմի ընդհանուր տպավորությունը արմատապես տարբերվում էր խմբի նախորդ ալբոմներից, հատկապես «Alone I Break», «Hating» և «Hollow Life» երգերը, որոնք վոկալիստ Ջոնաթան Դևիսը համարում էր Korn-ի լավագույն երգերից մեկը ։
Untouchables ալբոմի առաջին երկու տեսանյութերի ռեժիսորներն են եղել Հյուզ եղբայրները (ավելի հայտնի են «Դժոխքից», «Սպառնալիք հասարակությանը» և «Մահացած նախագահներ» ֆիլմերից)։ «Here to Stay» տեսահոլովակում ներկայացված է հեռուստացույցի մոտ նստած մի տղա, որի էկրանին արագությամբ փոխվում էին նորությունների թողարկումների կադրերը, բնական կատակլիզմների նկարահանումները, կենդանիների մասին հաղորդումներից հատվածներ, և պարբերաբար նվագում էին Korn խմբի երաժիշտները։ «Here to Stay»-ը Գրեմմի է արժանացել «Լավագույն մետալ ստեղծագործություն» անվանակարգում և դարձել Korn-ի ամենահաջողակ սինգլը այդ պահին՝ հասնելով չորրորդ հորիզոնականին Billboard-ի «ժամանակակից ռոք» հիթ-շքերթում ։ Երկրորդ տեսահոլովակի՝ Thoughtless-ի հերոսը, ներկայացրել է Ջոնատան Դևիսի մանկությունը, որը եղել է ծաղրի և ծեծի մշտական զոհ էր։ Թեև Thoughtless-ը ալբոմի ամենահայտնի երգերից մեկն է, այն չի ընդգրկվել Greatest Hits vol հավաքածուի մեջ։ «Untouchables» ալբոմի երրորդ տեսահոլովակը՝ Alone I Break-ը, նկարահանել Է Սին Դաքը, որը վաստակել է տեսահոլովակի ռեժիսորը լինելու պատիվը՝ հաղթելով MTV-ի մրցույթում։ Տեսահոլովակը շարունակել է ուսումնասիրել Korn-ի մասնակիցների մութ կողմերը՝ ցույց տալով, որ Դևիսը սպանում է խմբի երաժիշտներին՝ ելույթի ժամանակ Մանկի սխալից հետո։ Խումբը խոստովանել է, որ ռեժիսորի հետ տեսահոլովակ պատրաստելը, որը խմբի իրական երկրպագուն էր, շատ ավելի զվարճալի կլիներ։
2003 թվականի հուլիսի 22-ին խումբը թողարկել է «Did My Time» սինգլը, որը օգտագործվել է «Լարա Քրոֆթ։ Դամբարաններ թալանողը 2։ Կյանքի օրորոց» ֆիլմի առաջխաղացման համար, Ջոլին նկարահանվել է տեսահոլովակում, սակայն անհամապատասխան գրաֆիկի պատճառով խումը ու Ջոլին ստիպված են եղել առանձին ձայնագրել տեսահոլովակի իրենց մասերը։ Նաև Did My Time-ը ներկայացվել է Գրեմմիի որպես «Լավագույն մետալ ստեղծագործություն» ։
Take a Look in the Mirror, Greatest Hits Vol. 1, Հեդի հեռանալը (2003-2005)
Korn-ի վեցերորդ ալբոմը՝ «Take a Look in the Mirror»-ը, թողարկվել է 2003 թվականի նոյեմբերի 21-ին, թողարկման պլանավորված ամսաթվից չորս օր շուտ՝ համացանցում ալբոմի արտահոսքի պատճառով ։ Korn-ը ինքնուրույն ստեղծել է ալբոմը և թողարկել «Right Now», «Y'All Want a Single» և «Everything I’ve Known» սինգլները։ «Right Now» և «Everything I’ve Known» երգերի տեսահոլովակները անիմացիոն են, իսկ «Y'All Want a Single»-ում Korn-ը երկրպագուների մեծ խմբի հետ միասին քանդում է մի աուդիո խանութ։ Ալբոմը Billboard-ում հասել է իններորդ հորիզոնականին՝ առաջին յոթ օրվա ընթացքում վաճառված 179 հազար օրինակով։
Նախքան խումբը սկսել է աշխատել իր հաջորդ ալբոմի վրա, Բրայան «Հեդ» Ուելչը հայտարարել է, որ նա ընտրել է Տեր Հիսուս Քրիստոսին որպես իր փրկիչ և որոշել է դադարեցնել իր երաժշտական կարիերան և պաշտոնապես հեռանում է Korn-ից։ Տարածված լուրերը, թե այս ամենը կատակ է կամ խաբեություն, չեն հաստատվել։ Ուելչը սկսել է հոգևոր կյանք վարել, մկրտվել է Հորդանան գետի ջրերում և սկսել է բաց խոսել իր հավատքի և համոզմունքների մասին, հատկապես իր Head to Christ կայքում։ Ուելչի հեռանալը խմբի պատմության մեջ առաջին փոփոխությունն էր կազմում։
Խմբից հեռանալուց մի քանի շաբաթ անց Ուելչը հիշատակել է սոլո ալբոմի մասին, որի վրա աշխատում է, սակայն չի նշել ոչ թողարկման ամսաթիվը, ոչ էլ որևէ ձայնագրման լեյբլի հետ պայմանագիրը ։ Ավելի ուշ Ուելչը պայմանագիր է կնքել Fortitude Music-ի հետ։ Նրա «Save Me from Myself» ալբոմը մի քանի անգամ չի թողարկվել մինչև նշանակված ամսաթիվը և լույս է տեսել միայն 2008 թվականի հուլիսին։
2005-2006: «See You on the Other Side»
Sony-ի հետ համագործակցության ավարտից հետո Korn-ը որոշում է կայացրել աշխատել EMI-ի հետ և պայմանագիր է կնքել Virgin Records-ի հետ։ EMI-ի հետ պայմանագիր կնքելուց հետո, որպես պայմանագրի պայմաններից մեկը, ընկերությունը խմբին վճարել է 25 միլիոն դոլար՝ Korn-ի հաջորդ երկու ստուդիական ալբոմների վաճառքից ստացված շահույթի մի մասը ստանալու իրավունքի համար, ներառյալ շրջագայության շահույթը և ատրիբուտների վաճառքը։ Նաև EMI-ն ստացել է խմբի այլ եկամուտների 30%-ը ։
Virgin լեյբլի ներքո Korn-ի առաջին ալբոմը՝ «See You on the Other Side», թողարկվել է 2005 թվականի դեկտեմբերի 6-ին և Billboard 200-ում իր դեբյուտը կատարել է երրորդ հորիզոնականում՝ գրեթե հասնելով վաճառված 221 000 օրինակի արդյունքին ։ Ալբոմը Billboard 200-ի լավագույն 100-յակում մնացել է 34 շաբաթ։ Ալբոմի առաջին սինգլը՝ «Twisted Transistor»-ը, ուղեկցվել է ռեժիսոր Դեյվ Մեյերսի պարոդիական տեսահոլովակով, որում ռեփ աստղեր Xzibit-ը, Լիլ Ջոնը, Սնուփ Դոգը և Դեյվիդ Բեները պատկերել են Korn-ի երաժիշտներին ։ Սինգլը հասել է երրորդ հորիզոնականին Billboard Mainstream Rock հիթ-շքերթում և իններորդ հորիզոնականին Modern Rock հիթ-շքերթում ։ Երկրորդ սինգլը՝ «Coming Undone»-ը, հասել է 4-րդ հորիզոնականին Mainstream Rock հիթ-շքերթում և 14-րդ հորիզոնականին Modern Rock-ում, իսկ ռեժիսոր Little X-ի տեսահոլովակը ինտենսիվ հեռարձակվել է երաժշտական հեռուստաալիքներով ։
2006 թվականի հունվարի 13-ին Korn-ը կազմակերպել է մամուլի ասուլիս Hollywood Forever հայտնի մարդկանց գերեզմանատանը, որպեսզի հայտարարի «See You on the Other Side» շրջագայության մեկնարկի մասին ։ 10 Years-ը և Mudvayne-ը արել են շրջագայության բացումը, որը մեկնարկվել է 2006 թվականի փետրվարի 24-ին Korn-ի հայրենի Բեյքերսֆիլդում։ Բեյքերսֆիլդի քաղաքապետ Հարվի Հոլլը այդ օրը պաշտոնապես հայտարարել է «Korn-ի օր» ։ 2006 թվականի ապրիլի 18-ին հայտարարվել է Family Values Tour-ի վերսկսման մասին Deftones, Stone Sour և Flyleaf հեդլայներներով, ինչպես նաև ճապոնական Dir en grey ռոք խմբի կողմից որպես հրավիրված հյուր ։ 2007 թվականի Family Values Tour-ում Korn-ը և Evanescence-ը դարձել են շրջագայության հեդլայներները, որտեղ հանդես են եկել Atreyu-ն, Hellyeah-ը և Trivium-ը ։
Եվրոպայում «See You on the Other Side» ալբոմի տարածման ժամանակ Ջոնատան Դևիսը հոսպիտալացվել է արյան հիվանդության պատճառով և չի կարողացել մասնակցել ամենամյա Download Festival-ին ։ Խումբը ելույթ է ունեցել հրավիրված վոկալիստների հետ, ինչպիսիք են Քորի Թեյլորը Slipknot/Stone Sour-ից, Դեզ Ֆաֆարան Devildriver-ից, Բենջի Վեբբեն Skindred-ից և M.Shadows-ը Avenged Sevenfold-ից։ Դևիսի հիվանդության պատճառով Korn-ը ստիպված է եղել չեղյալ հայտարարել 2006 թվականի մնացած եվրոպական համերգները, ներառյալ Hellfest Summer Open Air-ի ելույթը։ Հանրությունը չգիտեր, թե ինչ սպասել, բայց ի ուրախություն խմբի երկրպագուների, Դևիսը հրապարակել է նամակ, որում ասել է, որ իր մոտ հայտնաբերել են սպառնալիորեն քիչ թրոմբոցիտներ և արյունազեղման մեծ հավանականություն կար, եթե խնդրին ուշադրություն չդարձնեին ։
MTV Unplugged, Untitled, Դեյվիդ Սիլվերիայի հեռանալը (2006-2008)
2006 թվականի դեկտեմբերի 9-ին Korn-ը ելույթ է ունեցել MTV ստուդիայում՝ Թայմս սքվերում, MTV Unplugged ակուստիկ համերգների շարքի շրջանակներում։ Համերգը հեռարձակվել է փետրվարի 23-ին MTV.com կայքում, իսկ 2007 թվականի մարտի 2-ին ցուցադրվել է MTV հեռուստաալիքով Ամերիկայում, Եվրոպայում և Ասիայում։  Մոտ 50 հոգանոց հանդիսատեսի առջև Korn-ը 14 երգից բաղկացած ակուստիկ համերգ է ունեցել The Cure խմբի և Evanescence-ի Էմի Լիի հետ։ Ելույթի նյութը կրճատվել է մինչև 11 երգ ալբոմի համար, որոնցից երկուսը չեն հեռարձակվել MTV-ով։  Վաճառքի առաջին շաբաթվա ընթացքում «MTV Unplugged: Korn» ալբոմը վաճառվել է մոտ 51 հազար տպաքանակով։  Billboard-ում զբաղեցրել է 9-րդ հորիզոնականը ։
Korn-ի «Untitled» անունով ալբոմը թողարկվել է 2007 թվականի հուլիսի 31-ին և Billboard-ի 2-րդ հորիզոնականում առաջին շաբաթվա ընթացքում վաճառվել է 123 հազար օրինակ ։ Ալբոմը ստացել է ոսկե սկավառակի կարգավիճակ խանութներին ավելի քան 500000 օրինակ մատակարարելու համար ։ Ալբոմը եզրափակել է Virgin Records-ի հետ համաձայնագիրը և ստեղծվել է ստեղնաշարահար Զաք Բեյրդի մասնակցությամբ, որը խմբի հետ հանդես է գալիս շրջագայությունների ժամանակ։ Զաքի ներդրումը օգնել է երգերին տալ ավելի խորը, մթնոլորտային ձայն ։ Թմբկահարի պարտականությունները կատարել են Տերի Բոզզիոն, Ջոնաթան Դևիսը և Bad Religion-ի թմբկահար Բրուքս Վակերմանը, քանի որ Դեյիդ Սիլվերիան հայտարարել էր արձակուրդ գնալու մասին առնվազն մեկ ստուդիական ալբոմի և շրջագայության համար ։ Հաշվի առնելով այն փաստը, որ մինչ այժմ խմբում Դեյվիդ Սիլվերիայի կարգավիճակի վերաբերյալ պաշտոնական նորություններ չեն եղել, խմբի շատ երկրպագուներ այն կարծիքին են, որ Դեյվիդը ընդմիշտ լքել է խումբը։ «Untitled» ալբոմի առաջին սինգլի՝ «Evolution»-ի պրեմիերան տեղի է ունեցել Լոս Անջելեսի KROQ ռադիոկայանում։ Սինգլը Mainstream Rock հիթ-շքերթում հասել է 4-րդ հորիզոնականին, իսկ Modern Rock հիթ-շքերթում՝ 20-րդ հորիզոնականին։ Սինգլի տեսահոլովակը նկարահանել է Դեյվ Մեյերսը։ «Hold On» երկրորդ սինգլն այս պահին հասել է Mainstream Rock հիթ-շքերթի 9-րդ հորիզոնականին։
The Nothing (2018-2021)
Համաձայն Korn-ի թմբկահար Ռեյ Լուզիեի ինստագրամյան էջի ձայնագրության՝ Korn-ը սկսել է առաջիկա տասներեքերորդ ալբոմի համար հարվածային գործիքների ձայնագրման գործընթացը ։ Բրայան Ուելչը Revolver ամսագրին հայտնել է թողարկման ենթադրյալ ամսաթիվը՝ 2019 թվականի աշունը, և հայտնել է, որ պրոդյուսերը լինելու է Նիք Ռասկուլինեցին։ Նա նաև ասել է, որ որոշ երգեր գրվել են Ջոն Ֆելդմանի հետ համահեղինակությամբ, և որ խումբը նաև թմբուկների վրա ձայնագրել է դեմո տարբերակ Թրևիս Բարկերի հետ ։ Հունիսի 25-ին հայտնի է դարձել, որ ալբոմը ստացել է «The Nothing» անվանումը և թողարկվելու է սեպտեմբերի 13-ին, ինչպես նաև բացահայտվել է ալբոմի առաջին սինգլը՝ «You’ll Never Find Me» ։
Requiem (2021-ներկա)
2021 թվականի նոյեմբերին Korn-ը հայտարարել է «Requiem» ալբոմի մասին, որը նախատեսվում է թողարկել 2022 թվականի փետրվարի 4-ին։ Առաջին պաշտոնական սինգլը դարձել է «Start the Healing» երգը։ Երկրորդ սինգլը «Forgotten»-ն է, երրորդը՝ «Lost In the Grandeur»-ը։ Ալբոմի ձայնագրումից հետո Ֆիլդին դադար է վերցրել կարիերայում անձնական խնդիրների պատճառով և չի մասնակցի խմբի հետագա շրջագայությանը։ Նրան փոխարինելու համար խումբը վարձել է Ռա Դիասին Suicidal Tendencies-ից։
Նախկին մասնակիցներ
Timeline
Մանուիլովկա (գյուղ, Շախտյորսկի շրջան)
Մանուիլովկա (Мануйлівка), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Մանուիլովկա գյուղում բնակվում էր 725 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Շախտյորսկի շրջանի բնակավայրեր Կատեգորիա:Ուկրաինայի գյուղեր
(658) Աստերիա
(658) Աստերիա (Asteria), աստերոիդ աստերոիդների հիմնական գոտում։ Հայտնաբերվել է 1908 թվականի հունվարի 23-ին Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 2,852773 ա. մ., առավելագույնը մոտենում է 2,6711 ա. մ. հեռավորության վրա և հեռանում 3,0345 ա. մ. ։ Արեգակի շուրջ մեկ ամբողջական պտույտ է կատարում 1759,95 երկրային օրվա ընթացքում, իր ուղեծրով շարժվելով միջինում 0,204552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,51° անկյուն։
Աստերիա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1908 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆիլիպ Բելգիացի
«Բելգիացիների առաջին թագավոր» Լեոպոլդ I-ի և Լուիզա Օռլեանացու որդին է, ինչպես նաև Լեոպոլդ II-ի կրտսեր եղբայրը։
1866 թվականին հավակնում էր տիրանալ Ռումինիայի գահին ։ 1867 թվականին ամուսնացել է Գերմանիայի թագավոր Կառլ Անտոնի դուստր Մարիա Հոհենցոլերն-Զիգմարինհենի հետ ։
Երեխաներն են՝
Ֆիլիպի կրտսեր որդին՝ Ալբերտը, դարձել է Բելգիայի թագավոր իր հորեղբոր՝ Լեոպոլդ II-ի մահից հետո։
Ծանոթագրություններ
Կատեգորիա:Բրյուսել քաղաքում ծնվածներ Կատեգորիա:Բելգիայի թագավորական ընտանիք
Յիցակ Նավոն
Յիցակ Ռաչամիմ Նավոն (יצחק נבון, ), Իսրայելի քաղաքական գործիչ, դիվանագետ և գրող։ Նա եղել է Իսրայելի հինգերորդ նախագահը և պաշտոնավարել 1978 - 1983 թվականներին՝ որպես ձախակենտրոն Հավասարեցում կուսակցության անդամ։ Նա առաջին սեֆարդի նախագահն էր և ծնվել էր Երուսաղեմում, այնուհետ ապրել Բրիտանական մանդատի Պաղեստինում, մինչդեռ նախորդ բոլոր նախագահները ծնվել էին Ռուսական կայսրությունում և գաղթել էին այնտեղից։
Անձնական կյանք
Նավոնը ծնվել է Երուսաղեմում, Ռաբբիների ընտանիքի Սեֆարդի ժառանգ Յոզեֆ և Միրյամ Նավոնների ընտանիքում։ Հոր կողմից նա իսպանական հրեաներից էր սերում, ովքեր 1492 թվականին Իսպանիայից վտարվելուց հետո հիմնավորվեցին Թուրքիայում։ Նրա նախորդներ Բարուշ Միզրահի ընտանիքը Երուսաղեմ տեղափոխվեց 1670 թվականին։ Մոր կողմից նա սերում էր անվանի՝ Խաիմ Իբն Աթար, Մարոկկոյի հրեաներից, ովքեր գաղթել էին Պաղեստին և հիմնավորվել Երուսաղեմում 1742 թվականին։
Նա հաճախել է "Doresh Tziyon" բեյդ միդրաշ, "Takhemoni" դպրոց և Հրեական համալսարանի ավագ դպրոց , որտեղ նա զարգացրել է իսլամական և արաբական տեքստեր յուրացնելու կարողությունը։ Մի քանի տարի շարունակ նա ուսանում էր հրեական գրականություն։ Երկրորդ Համաշխարհային պատերազմի ավարտից հետո շատ վերապրածներ և տեղահանվածներ եկել էին Պաղեստինում վերահաստատվելու։ Նավոնը որոշում է միանալ Հագանահ միավորմանը։ Պատերազմի ընթացքում Նավոնը գաղտնի նկուղում գաղտնալսում էր Բրիտանական բանակի խոսակցությունները։ Նա լիովին տիրապետում էր արաբերենին, եբրայերենին, հրեական-իսպաներենին, ֆրանսերենին և անգլերենին՝ խաղաղասեր հակումներով էքսպերտ-լինգվիստ։ Հետագայում Իսրայելի արտաքին ծառայության կողմից ուղարկվել էր Ուրուգվայ և Արգենտինա՝ օգնելու նացիստների որսին։ Նավոնի կինը՝ Օֆիրա Նավոնը, 1993 թվականին մահացել էր քաղցկեղից։ Նրանք երկու երեխա ունեին՝ Նաամա և Երեզ։ Նավոնը մահացել է Յերուսաղեմում 2015 թվականի նոյեմբերի 7-ին, 94 տարեկանում ։
Քաղաքական կարիերա
1951 թվականին Նավոնը դարձավ Իսրայելի առաջին վարչապետ Դավիդ Բեն Գուրիոնի քաղաքական քարտուղարը։ Հաջորդ տարի նա նշանակվեց Բեն Գուրիոնի բյուրոյի ղեկավար։ Նա այդ պաշտոնին էլ մնաց նաև վարչապետ Մոշե Շարեթի պաշտոնավարման տարիներին։ Նավոնի կարծիքը վճռական նշանակություն ունեցավ Սուեզի ճգնաժամի և Լավոնի գործերի ընթացքում։
1963 թվականին Բեն Գուրիոնը վարչապետի պաշտոնից հրաժարական տվեց, Նավոնը դարձավ Կրթության և Մշակույթի նախարարության քաղաքական ծառայության բաժնի պետ։ Նավոնը անգրագիտության դեմ պայքարի երկարատև արշավ սկսեց Իսրայելում, որը կազմում էր հրեա բնակչության 12%-ը։ "Ամոթ և խայտառակություն է, որ Իսրայելում ավելի քան 200,000 հասուն մարդ որևէ լեզվով գրել կամ կարդալ չգիտի, և մենք հնարավոր ամեն ինչ պետք է անենք այդ բիծը մեր վրայից ջնջելու"։ Նավոնը հրամայեց հարյուրավոր կին զինծառայողների պարտադիր զորահավաք իրականացնել՝ նոր դպրոցներում դասավանդելու։ Երկու տարի անց Նավոնը Բեն Գուրիոնի ղեկավարած Ռաֆի քաղաքական կուսակցությունից Քնեսեթի անդամ ընտրվեց։ Նոր կուսակցություն, որը համարձակվեց մարտահրավեր նետել Մապայի հիմնադրմանը, ինչը պայմանավորված էր 'արդիականացմամբ և գիտական մոտեցմամբ'; այն 1968 թվականին միավորվեց Իսրայելի Աշխատավորական կուսակցության (Հավասարեցում կուսակցության մաս) հետ ։ Սակայն Աշխատավորական կուսակցության ղեկավարությունը, որոնցից մեկը Նավոնն էր, ապագայում ձախակողմյան օրակարգ կթելադրի։ Նավոնը Քնեսեթի փոխխոսնակն էր և Արտաքին ու Պաշտպանության հանձնաժողովի նախագահը։
Նախագահ (1978-1983)
Նավոնը, որպես նախագահ, Սադամի վրա դիվանագիտական մոտեցմամբ ազդելու համար ավելի բարենպաստ դիրքում էր, քան Լիկուդի վարչապետ Բեգինը։ 1980 թվականի խաղաղ համաձայնագրից հետո Հարեցի գնահատականը հետևյալն էր. Նավոնը մի այցելությամբ ավելիին հասավ, քան Իսրայելի վարչապետի կողմից հինգ անգամ վատնածը։"Սադաթի հետ կնքած խաղաղության համաձայնագիրը վավերական պայմանագիր է։ Չնայած մեր ընտրած ուղին առանց խոչընդոտների չի եղել։ Սադաթը և Բեգինը երկար ճանապարհ են անցել ։" Սակայն ձեռքբերումները համարյա անմիջապես հօդս ցնդեցին Սադաթի սպանությամբ և Իսրայելի բանակի կողմից Լիբանան հանկարծակի ներխուժմամբ։ Չնայած Իսրայելի նախագահը ծիսական գրասենյակ է, սակայն Նավոնը, 1982 թվականի Սաբրայի և Շատիլայի ջարդերում, իսրայելի դերակատարության դատական հետաքննության անկեղծ ջատագով էր։ 1983 թվականին Նավոնը երկրորդ ժամկետով նախագահ ընտրվելու հնարավորությունը մերժեց։ Փոխարենը նա քաղաքականություն վերադարձավ։ Նախկին նախագահներից նա միակն էր, որ այդպես վարվեց։ Երբ հանրային հարցումները ցույց տվեցին, որ Նավոնը ավելի սիրված է քան Աշխատանք կուսակսության ղեկավար Շիմոն Պերեսը, Պերեսին ճնշում էին կողմ քաշվել և թույլ տալ Նավոնին ստանձնել կուսակցության ղեկավարությունը։ Նավոնի արաբերենի գերազանց իմացությունը նրան ավելի ընդունելի էր դարձնում հատկապես արաբների և միզրահի ընտրողների մեջ։ Սակայն Նավոնը չընդունեց առաջնորդությունը։ 1984 թվականին, նա ընտրվեց Քնեսեթում և 1984 - 1990 թվականներին ծառայեց որպես Կրթության և Մշակույթի նախարար ։
Նա Քնեսեթում մնաց մինչև 1992 թվականը, բացի կարճատև դադարից։ Նավոնը քաղաքականություն վերադարձավ գլխավորելու Իսրայելի բժշկական իշխանությունների կողմից Եթովպական ծագումով իսրայելցիների հանձնած արյունը չօգտագործելու (ՁԻԱՀ-ի վարակման մտահոգությամբ պայմանավորված) հակասական պրակտիկան հետաքննող հանձնաժողովը ։
2003 թվականին Իսպանական կառավարությունը Նավոնին մրցանակ պարգևեց Հերցլիյայում ։ Գազայի դիվանագիտական շրջանակներում, Եգիպտացիների հետ Նավոնը ցուցաբերեց պետական գործչին վայել վարվելակերպ, և իր երկրի բռնի պատմության համար իր ակնածանքը հայտնեց։"Անկախության պատերազմի ընթացքում սպանվել են, անդամալույծ են դարձել և վիրավորվել 6,000 մարդ։ Տնտեսությունը ավերվել էր՝ կաթ չկար, միայն կաթի փոշի։ Ոչ ձու, ոչ ձվի փոշի։ Միս՝ շաբաթը մեկ անգամ։ Այսօր այնպիսի լիություն է, դու գնում ես խանութ և գնում ինչ ցանկանաս ։"
Ստեղծագործությունները
Նավոնը, Սեֆարդիկ ֆոլկլորի հիման վրա երկու մյուզիքլ է գրել՝ Navon wrote two musicals based on Sephardic folklore: Romancero Sefardi (1968) և Bustan Sefardi ("Sephardic Garden" 1970), որոնք հաջողությամբ ներկայացվեցին Հաբիմահում՝ Իսրայելի ազգային թատրոն, Թել Ավիվ։ Նա նաև Վեց օրեր և յոթ դարպասներ (1979) ստեղծագործության հեղինակն է, Երուսաղեմի վերամիավորման մասին ժամանակակից լեգենդ, որն առաջին հրատարակվեց եբրայերենով և հետագայում թարգմանվեց անգլերեն։
Ծանոթագրություններ
Կատեգորիա:Իսրայելի նախագահներ Կատեգորիա:Երուսաղեմի հրեական համալսարանի շրջանավարտներ Կատեգորիա:Իսրայելի քաղաքական գործիչներ Կատեգորիա:Իսրայելցի գրողներ Կատեգորիա:Իսրայելի դիվանագետներ
Միթչել Մակքոնել
Էդդիսոն Միթչել Մակքոնել III (Addison Mitchell McConnell III, ), ամերիկացի հանրապետական քաղաքական գործիչ, 1985 թվականից Կենտուկի նահանգից ԱՄՆ սենատոր և Սենատում փոքրամասնության առաջնորդ։ Մաքքոնելը Կենտուկիի երկրորդ բնակիչն է, որը Սենատում զբաղեցրել է կուսակցության առաջնորդի պաշտոնը, Կենտուկիից ԱՄՆ-ի պատմության մեջ ամենաերկարակյաց սենատորը և պատմության մեջ ԱՄՆ Սենատում հանրապետականների ամենաերկարակյաց առաջնորդը։
Վաղ կյանք և կրթություն
Ծնվել է 1942 թվականի փետրվարի 20-ին Ադիսոն Միտչել Մակքոնել ավագի և Ջուլիա Օդեն «Դին» Մակքոնելի ընտանիքում ։ Մակքոնելը ծնվել է Ալաբամա նահանգի Շեֆիլդ քաղաքում և մեծացել հարևան Ատենս քաղաքում ։ Ունեցել է շոտլանդաիռլանդական և անգլիական ծագում։ 1944 թվականին՝ երկու տարեկանում, Մակքոնելը ձախ ոտքից կաթված է ստացել պոլիոմիելիտի նոպայի պատճառով։
1950 թվականին, երբ նա եղել է ութ տարեկան, Մակքոնելը ընտանիքի հետ տեղափոխվել է Ջորջիա նահանգի Օգաստա քաղաքից, որտեղ նրա հայրը, որը ծառայում էր բանակում, գտնվում էր Ֆորտ Գորդոնում ։
1964 թվականին Մակքոնելն ավարտել է Լուիսվիլի համալսարանը՝ ստանալով քաղաքագիտության արվեստի բակալավրի աստիճան ։ 1964 թվականին նա մասնակցել է քաղաքացիական իրավունքների բողոքի ցույցերին և ներկալվել սենատոր Ջոն Շերման Կուպերի հետ։ Նա հայտարարել է, որ Կուպերի հետ անցկացրած ժամանակը ոգեշնչել է իրեն ավելի ուշ առաջադրվել Սենատում ։
1967 թվականին Մակքոնելն ավարտել է Կենտուկիի համալսարանի իրավաբանական քոլեջը ։
Քաղաքական կարիերա
Մակքոնելն առաջին անգամ Սենատի անդամ է ընտրվել 1984 թվականին՝ հաղթելով գործող դեմոկրատ սենատոր Վոլտեր Հադլսթոնին։ Վերջնականապես որոշել, թե ով է հաղթել այս ընտրություններում, հնարավոր է դարձել միայն բոլոր ձայների հաշվարկից հետո։ Մակքոնելի օգտին առավելությունը կազմել է ընդամենը 3,437 ձայն (0,4 %) ։ Վերընտրվել է 1990, 1996, 2002, 2008, 2014, 2020 թվականներին ։
1998 և 2000 թվականների ընտրությունների ժամանակ եղել է Ազգային հանրապետական սենատորական կոմիտեի նախագահ։ 2002 թվականին Մակքոնելը 108-րդ Կոնգրեսում ընտրվել է խորհրդարանական մեծամասնության կազմակերպիչ և 2004 թվականին վերընտրվել այդ պաշտոնում։ 2006 թվականի նոյեմբերին նա ընտրվել է Սենատում փոքրամասնության առաջնորդ և այդ պաշտոնը զբաղեցրել մինչև 2015 թվականը, երբ հանրապետականները վերահսկողության տակ են վերցրել Սենատը և նա դարձել է Սենատում մեծամասնության առաջնորդը։
Մակքոնելը պահպանողական քաղաքական դիրքեր է զբաղեցել, չնայած իր քաղաքական կարիերայի սկզբում նա հայտնի է եղել որպես իրական քաղաքականության սկզբունքների հետևորդ և չափավոր հանրապետական։ Մակքոնելը աշխատել է Բարաք Օբամայի վարչակազմի օրոք նախագահական խոշոր նախաձեռնություններին հանրապետական աջակցությունը դադարեցնելու համար՝ հաճախ օգտագործելով ֆիլիբաստեր, և արգելափակել է դատավորների շատ թեկնածուների, այդ թվում՝ Գերագույն դատարանի թեկնածու Մերիկ Բրայան Գարլանդին։ Դոնալդ Թրամփի վարչակազմի ընթացքում Սենատում հանրապետականները՝ Մակքոնելի գլխավորությամբ, գերազանցել են նախագահության առաջին երկու տարիների ընթացքում հաստատված դաշնային վերաքննիչ դատարանների դատավորների թիվը։ Այդ թեկնածուների թվում եղել են Նիլ Գորսաչը, Բրեթ Քավանոն և Էմի Քոնի Բարեթը, որոնք հաստատվել են Գերագույն դատարանում։
2015 թվականին «Թայմ» ամսագիրը Մակքոնելին ընդգրկել է աշխարհի 100 ամենաազդեցիկ մարդկանց ցանկում ։
2019 թվականին Մակքոնելը ստացել է «Մոսկովսկի Միթչ» մականունը, երբ արգելափակել է սենատորների փորձերը՝ պարտավորեցնել քաղաքական թեկնածուներին հայտնել օտարերկրյա կառավարություններից առաջարկվող օգնության մասին։ Նա ցույց է տվել իր հակակրանքը այս արագ հաստատված մականվան նկատմամբ, քանի որ նա իրեն անվանել է «սառը պատերազմի մարտիկ» ։ Նրա մյուս վիրավորական մականուններից հայտնի են «Կոկաին Միթչը», «Դարթ Վեյդերը», «Մահվան կերպար» և «Կեսգիշերային Միթչը», որոնց մեծ մասը դուր է եկել Մակքոնելին ։
2020 թվականին՝ ԱՄՆ Սենատի ընտրություններից հետո, Մակքոնելը կրկին ստանձնել է Սենատում փոքրամասնության առաջնորդի պաշտոնը, քանի որ ԱՄՆ փոխնախագահ Քամալա Հարիսը վճռական ձայնի իրավունք է ունեցել Սենատի ձայները կիսով չափ բաժանելիս։ 2021 թվականի հունվարին նշել է, որ աջակցում է նախկին նախագահ Թրամփի երկրորդ իմպիչմենտին՝ 2021 թվականին ԱՄՆ Կապիտոլիումի գրոհումը հրահրելու գործում նրա դերի պատճառով ։
Կարծիքներ
2022 թվականի դեկտեմբերի 21-ին Վլադիմիր Զելենսկու Վաշինգտոն կատարած այցի կապակցությամբ հայտարարել է ․ Ժամանակակից աշխարհում ամենակարևորը Ուկրաինայում Ռուսաստանին հաղթելն է։ Բարեբախտաբար Ուկրաինան ունի առաջնորդ, որը բոլորի հիացմունքն է առաջացնում և կարող է օրինակ լինել բոլորի համար։ 2023 թվականի ամռանը նա նշել է. «Ընդհանուր առմամբ, մենք օգնում ենք մեկ ուրիշին պայքարել մեր ամենավատ հակառակորդներից մեկի՝ ռուսների դեմ այս օրերին, դա քիչ է դուր գալիս» ։
Անձնական կյանք
Ամուսնացել է երկրորդ անգամ՝ տրանսպորտի նախկին նախարար Էլեյն Չաոյի հետ։ Առաջին կնոջից ունեցել է երեք երեխա։ ԱՄՆ Կոնգրեսի առավել հարուստ անդամներից է։
Մուսա Ջալիլի հուշարձան (Կազան)
Մուսա Ջալիլի հուշարձան ( Муса Җәлил һәйкәле), թաթար խորհրդային բանաստեղծ, Խորհրդային Միության հերոս, Լենինյան մրցանակի դափնեկիր Մուսա Ջալիլին նվիրված հուշարձան Կազանի Մայիսի 1-ի հրապարակում։ Տեղադրվել է 1966 թվականին։
Նկարագրություն
Հուշարձանը գտնվում է Կազանի Կրեմլի հարավային հատվածում, Քաղաքային դումայի և Թաթարստանի ազգային թանգարանի շենքի դիմաց, որտեղ 1894-1918 թթ. եղել է Ալեքսանդր II-ի հուշարձանը ։
Բացվել է 1966 թվականի նոյեմբերի 3-ին (Մուսա Մուստաֆաևիչ Ջալիլովի ծննդյան 60-ամյակի կապակցությամբ), հուշարձանն իրենից ներկայացնում է տարածական մշակված համալիր, որը բաղկացած է երեք հիմնական մասերից`ստիլոբատ-հրապարակ, քանդակներ և գրանիտե պատեր։ Կոմպոզիցիայի հեղինակներն են քանդակագործ Վլադիմիր Ցիգալը և ճարտարապետ Լև Գոլուբովսկին ։
Հրապարակ
Գրանիտե հարթակը սեղանակերպ է, որի կենտրոնում ծաղկային այգի է, կողքերում հղկված գրանիտից պատրաստված նստարաններ ։
Կրեմլյովսկայա փողոցի կողմից կա թեթև ավտոմեքենաների և զբոսաշրջային ավտոբուսների կայանատեղի։
Բաուման փողոցի ստորին մասին և «Կրեմլյովկայա» մետրոյի կայարանից դեպի արևմտյան կողմը սանդուղք կա։
Տարին երկու անգամ`փետրվարի 15-ին (Մուսա Ջալիլին ծննդյան տարելիցին) և օգոստոսի 25-ին («Կուրմաշևի խմբի» տարելից) հուշարձանի մոտ անցկացվում են հանդիսավոր հանրահավաքներ։
Քանդակ
Քանդակն ունի 7,9 մետր բարձրություն։ Ֆիգուրի ճկունությունը տարբերվում է ձևերի մոնումենտալ խոշորացմամբ, մոդելավորման ամբողջականությամբ և մոդելավորման հստակությամբ ։
Դինամիկ կոմպոզիցիայի գաղափարա-պատկերավոր միտքն այն է, որ Մուսա Ջալիլը պատկերված է անզուսպ ավյունով։ Բեռլինյան Պլյոտցենզեե բանտում մահացած բանաստեղծը կարծես պոկում է իրեն կապող փշալարերը։ Մինչև գոտկատեղ մերկ ֆիգուրն արտահայտում է ուժ և էներգիա, գլուխը հպարտորեն բարձր է, անսասան վճռական հայացքը խոսում է քաջության, կայունության, բարոյական ուժի և հերոսության մասին ։
Բրոնզե պատվանդանի վրա, որը ֆիգուրի հետ միասին մեկ ամբողջություն է ներկայացնում, կա ֆաքսիմիլային արձանագրություն՝ «М. Җәлил»:
Պատ
Հարթակի հիմնական տրապեցիայի երկայնքով գրանիտե բլոկներից պատն է, մասամբ հղկված, մասամբ միայն թեթևակի վերամշակված։ Բլոկների վրա պատկերված են ծիծեռնակներ և Մուսա Ջալիլի բանաստեղծություններից երեք մեջբերումներ (թաթարերեն և ռուսերեն) ։
1994 թվականի օգոստոսի 25-ին, Մուսա Ջալիլի ընկերների հիշատակին և Պլյոտցենզեեի բանտում նրանց մահվան 50-ամյա տարելիցի կապակցությամբ գրանիտե պատին բացվել է հարթաքանդակ ։ Այն ներկայացնում է թաթարական ընդհատակյա տասը գործիչների դիմաքանդակները. նրանք են՝ Գայնան Կուրմաշև, Աբդուլլա Ալիշ, Ֆուատ Սայֆելմուլյուկով, Ֆուատ Բուլատով, Գարիֆ Շաբաև, Ախմետ Սիմաև, Գաբդուլլա Բատտալով, Զիննատ Խանասով, Ախատ Ատնաշև, Գալլյանուր Բուխարև։
Ծանոթագրություններ
Կատեգորիա:Կազանի հուշարձաններ Կատեգորիա:1966 հիմնադրումներ Ռուսաստանում Կատեգորիա:Կազանի տեսարժան վայրեր Կատեգորիա:Ռուսաստանի մշակութային ժառանգություն
Մարտին Լիանոսյան
Մարտին Գևորգի Լիանոսյան (Мартин Георгиевич Лианозов`), հայազգի նշանավոր գործարար, ձկնարդյունաբերող։
Կենսագրություն
Մարտին Լիանոսյանը ծնվել է Գևորգ Մարտինի Լիանոսյանի ընտանիքում, ուներ երկու կրտսեր եղբայր` Ստեփան և Լևոն։ Հոր մահից հետո 1894 թվականին որդիները ժառանգեցին ընտանեկան գործը։ Ու մինչ Ստեփանը սկսեց զբաղվել նավթային արդյունաբերությամբ ու դարձավ կայսրության խոշորագույն նավթարդյունաբերող, Մարտինը ու Լևոնը շարունակեցին ձկնարդյունաբերական ու խավիարի արտադրության գործը։
Մարտինը չափազանց լավ կրթված մարդ էր ու ազատ տիրապետում էր 7 լեզուների ։
Ընտանեկան գործը
Մարտինի հորեղբայր Ստեփանը 1873 թվականին ստացել էր պարսից շահի կողմից 5 տարով թույլատվություն մենաշնորհային հիմունքներով զբաղվելու Կասպից ծովի խավիարի արտադրությամբ։
1890-ականներին Լիանոսյանները դառնում են Կասպից ծովի ու իր մեջ թափվող բոլոր գետերում խոշորագույն ձկնարտադրող ու խավիարի արտադրողը։ Այդ շրջանում ձկնարտադրությամբ ու խավիարի արտադրությամբ զբաղվող գործարարների ընդհանուր համախառն ներքին արդյունքը կազմում էր շուրջ 600 000 ռուբլի, 20-րդ դարի սկզբից մինչև 1906 թվականը այն հասավ 900 000-ի, իսկ 1907-1915 թվականներին՝ 2,25 միլիոն ռուբլի ։
20-րդ դարի սկզբում Լիանոսյանների ձկնարդյունաբերական արտադրությունը ներառում էր էլեկտրակայաններ, սառնարանային տարածքներ, հեռախոսային կապ, մեխանիկական ու այլ արհեստանոցներ, 20 նավերից բաղկացած նավատորմ, այդ թվում երկու մեծ շոգենավ, որոնցից մեկի անունն էր «Պիրոգով», մյուսինը՝ «Մարտին»՝ ի պատիվ Մարտին Լիանոսյան ավագի։ Արտադրության մեջ զբաղված էր 5900 մարդ։ Մինչև 1914 թվականը կապիտալ ներդրումների ծավալը կազմում էր 3 միլիոն 380 հազար ֆրանկ, իսկ 1916 թվականին՝ 9 միլիոն ։
Հետպատերազմական շրջան
Առաջին համաշխարհային պատերազմի ընթացքում Բանդարե Անզալիի Կազյան թաղամասի լավագույն տներում, որոնք պատկանում էին Լիանոսյաններին, տեղակայվում է բրիտանական բանակի շտաբը իր ենթակառուցվածքներով ։